text: Mens vi andre lå på stranden for første (og sikkert også sidste) gang i år, så blev der løbet langt i Viborg og på Bornholm.
  Jens Ole Nielsen har nu ny banerekord for 24 timer rundt om Søndersøen i Viborg. 228 km – det er super flot. Stort tillykke herfra (Selvom jeg så ikke har noget at prale af mere!). Kim Hansen leverede et godt resultat på 2. pladsen med omkring 200 km. Med så mange løbere til start, så kunne man godt have håbet på lidt flere løbere over de 200 km.
  Ole Karlsen blev igen dansk mester på 100 km i går på lige under 9 timer. Også stort tillykke til Ole. Stor respekt til Ole for at gennemføre på en dag, som ikke helt kørte efter planen. Der var “desværre” ikke andre løbere, som kunne udnytte denne lille off-day for Ole. Der kunne godt have været en større opbakning til dette DM-arrangement. Jeg forstår, hvis TIF’ferne er lidt skuffet.
  Stort tillykke til de løbere, som lavede PR eller havde debut i hhv. Viborg og Tejn.